stanford-oval/wikipedia huggingface dataset:
האנטר (כטב"ם)
הערות שוליים

↑  רן דגוני, וושינגטון, ‏התעשייה האווירית חנכה מפעל ליצור מל"טים במיסיסיפי, באתר גלובס, 19 בספטמבר 2007
סוכנויות הידיעות, יצרנית הציוד הבטחוני נורתרופ גרומן עשויה לפתוח בשותפות בלעדית עם התעשייה האווירית הישראלית, באתר TheMarker‏, 11 באפריל 2007
↑  דן ארקין, המזל"ט הישראלי האנטר יטוס בשמי אריזונה, מעריב, 26 במרץ 1991
↑  שרון שדה, הגודל לא קובע, חדשות, 24 באוגוסט 1992
↑  שרון שדה, תע״א דרושת מממשלת ארה״ב 25 מ׳ ד' בגלל עלויות חריגות בכיתות ההאנטר, חדשות, 15 בדצמבר 1992
↑  שרון שדה, הדחות בצמרת תע״א; האוצר מגבש תבנית הבראה חדשה, חדשות, 8 ביולי 1993
↑  מאת דרור מרום, ‏ארה"ב צפויה לחדש בתוך כשנה את ההצטיידות במל"ט "האנטר" מתוצרת תע"א, באתר גלובס, 14 באפריל 1997
1 2  "קשר עין", אייל בירנברג, ביטאון חיל האוויר
↑  מאת רן דגוני, וושינגטון, ‏הצבא האמריקני בוחן הפעלת מל"טי "האנטר" של תע"א ממסוקי אפאצ'י, באתר גלובס, 19 באפריל 1999
↑  דרור מרום, ‏שובו של ה"האנטר", באתר גלובס, 9 במאי 1999
↑  דרור מרום, ‏מטוס ללא טייס מדגם "האנטר" מתוצרת ישראל התרסק בקוסובו, באתר גלובס, 11 באפריל 1999
↑  אמנון ברזילי, ארה"ב תקנה 14–24 מל"טי "האנטר" מישראל, באתר הארץ, 9 ביולי 2003
דרור מרום, ‏צבא ארה"ב רוכש מל"טי "האנטר" של התעשייה האווירית ב-30 מיליון דולר, באתר גלובס, 21 באוגוסט 2003
↑  דרור מרום, ‏האמריקנים ניסו את מל"ט "האנטר" של תע"א כמטוס תקיפה נגד טנקים, באתר גלובס, 19 באוגוסט 2003
↑  אורה קורן, תע"א, אורורה ונורת'רופ ייגשו במשותף למכרז הפנטגון לייצור מטוס ללא טייס במיליארד דולר, באתר TheMarker‏, 20 ביולי 2004
↑  כטב"מ האנטר האמריקאי המבוסס על תכנון ישראלי יוצא לגמלאות - See more at: http://i-hls.com/he/2015/07/כטבמ-האנטר-האמריקאי-המבוסס-על-עיצוב-יש#sthash.lIbgQYQT.dpuf אתר iHLS 13 ביולי 2015
1 2 3 4  דרור מרום, ‏תע"א תמכור לצבא הודו מל"טים ב-400 מיליון דולר במספר שנים, באתר גלובס, 26 במרץ 2002
↑  פליקס פריש, ‏צרפת תרכוש מהתעשייה האווירית ידע ב-200 מיליון דולר - לייצור מל"טים, באתר גלובס, 14 ביוני 2004
אמנון ברזילי, צרפת תרכוש נשק בשווי של כ-200 מיליון דולר מישראל, באתר הארץ, 14 ביוני 2004
| כלי טיס מתוצרת התעשייה האווירית לישראל |
| --- | --- | --- |
| מטוסי קרב | נשר • כפיר • נמר • אריה • לביא • F/A-259 סטרייקר |  |
| מטוסים צבאיים | ערבה •  סי-סקאן • צוקית |  |
| מטוסים אזרחיים | וסטווינד • גאלפסטרים G100 (אסטרה) • גאלפסטרים G200 (גלקסי) |  |
| כטב"מים | בירד-איי • I-View |  |
| כטב"מים טקטיים | מוסקיטו • סקאוט • RQ-2 פיוניר • האנטר • סרצ'ר • פנתר • תעתוע • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • יסעורון ירוק |  |
| חימוש משוטט | הארפי • הארופ • ברקן ירוק |  |
| טילים | שביט (משגר לוויינים) • יריחו • להט • נמרוד • ברק 8 • ברק MX • גבריאל • לורה • חץ 2 • חץ 3 • חץ 4 • ג'אמפר • SkySniper • (אנ') Wind Demon |  |
| כטב"מים תוצרת ישראל |
| --- | --- | --- |
| מזל"טים | בירד-איי • I-View • סקיילרק 1 • סקיילרק 2 • סקיילרק 3 • הרמס 45 |  |
| כטב"מים טקטיים | מסטיף • מוסקיטו • סקאוט • RQ-2 פיוניר • האנטר • סרצ'ר • פנתר • הרמס 90 • הרמס 180 • הרמס 450 • הרמס 650 • הרון-T |  |
| כטב"מים ארוכי טווח | הרון 1 • איתן • סופר הרון • הרון 2 • הרמס 900 • הרמס 1500 • יסעורון ירוק |  |
| חימוש משוטט | הארפי • הארופ • ברקן ירוק • שרקרק • LANIUS |  |
תרשים של ההאנטר
תגובה המוליטית מאוחרת למתן דם

תגובה המוליטית מאוחרת למתן דם (באנגלית: Delayed Hemolytic Transfusion Reaction, DHTR) היא אחד מסוגי התגובות האימוניות (חיסוניות) לעירוי דם. התגובה נוצרת כתוצאה מהימצאותם של נוגדנים בדם של מקבל העירוי לכדוריות הדם של התורם.
בניגוד לתגובה המוליטית חדה (Acute Hemolytic Tranfusion Reaction), אשר מופיעה קרוב לזמן העירוי ויכולה להוות סכנת חיים, התגובה המאוחרת מופיעה בדרך-כלל כ-2–10 ימים לאחר העירוי, ולרוב מהווה תגובה מתונה יותר.
מנגנון המחלה

התגובה ההמוליטית המאוחרת מתרחשת משנית לחשיפה קודמת לאנטיגן (אנגד). בחשיפה הראשונית, אנטיגן שעל כדוריות הדם של התורם יוצר תגובת נוגדנים איטית בגוף הנמען. רמת הנוגדנים דועכת עם הזמן, וכתוצאה מכך בדיקות הסקר לסוג דם והצלבה (בדיקות בהן נבדקת התאמה בין סוג דם התורם לסוג דם הנמען) לפני מתן הדם יהיו שליליות.
האנטיגנים הנפוצים ביותר בתגובות מהסוג הזה הם מסוג Kidd, Rh, Kell, Duffy, בניגוד לתגובות המוליטיות חריפות בהן האנטיגן הוא מקבוצת ה-ABO.
בחשיפה השנייה, הנמען כבר רגיש לאנטיגן ומייצר תגובה חיסונית עזה יותר, עם ייצור מוגבר יותר של נוגדנים אשר מופיעים תוך מספר ימים.
כתוצאה מכך, כדוריות הדם של התורם מתכסות בנוגדנים, ומסולקות במערכת הרטיקולואנדותליאלית (טחול וכבד בעיקר), דהינו הרס חוץ-כלי (extra-vascular).
התייצגות

לרוב, התגובה היא נטולת-תסמינים (אסימפטומטית). אם ישנם סימנים, הם יכולים לכלול: חום, ירידה בהמטוקריט, צהבת, עלייה בהמוגלובין בדם והמוגלובינוריה (המוגלובין בשתן). התייצגויות קשות יותר הן נדירות, ויכולות לכלול אי-ספיקת כליות חדה ואפילו מוות.
טיפול

לרוב התגובה ההמוליטית המאוחרת אינה דורשת טיפול. אם מופיעים תסמינים, יש לתת עירוי נוזלים תוך-ורידי (הידרציה). במקרים בהם ההמוליזה קשה יותר, ייתכן ויהיה הצורך בעירויי דם נוספים (לאחר בדיקת סקר חוזרת).
בכל מקרה של חשד לתגובה המוליטית מאוחרת, יש לשלוח בדיקת דם למעבדה לביצוע מבחן קומבס, ואם זה חיובי, לנסות לבודד את הנוגדן.
לקריאה נוספת

John P. Greer, Wintrobe's Clinical Hematology, thirteenth ed. (Philadelphia: Wolters Kluwer, Lippincott Williams & Wilkins Health, 2014
Longo, Dan L. Harrison's principles of internal medicine. New York: McGraw-Hill, 2012. Print.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בריטני ריס

בריטני ריס (באנגלית: Brittney Reese; נולדה ב-9 בספטמבר 1986) היא אתלטית אמריקאית. היא אלופה אולימפית (לונדון 2012), אלופת העולם, 4 פעמים אלופת העולם והראשונה בהיסטוריה שזכתה שלוש פעמים ברציפות (ברלין 2009, טגו 2011, מוסקבה 2013 ו-לונדון 2017) ו-3 פעמים אלופת העולם באולם (דוחה 2010, איסטנבול 2012 ופורטלנד 2016) בקפיצה לרוחק.
ביוגרפיה

ריס נולדה באינגלווד שבקליפורניה ובגיל שלוש עברה לגולף-פורט שבמיסיסיפי. היא למדה בקולג' הקהילתי גולף קוסט ואחר כך באוניברסיטת מיסיסיפי.
ריס היא עוזרת מאמן אתלטיקה קלה במכללה מקומית בסן דייגו מאז 2013.
ביוגרפיה > 2007 ו-2008

בשנים 2007 ו-2008 זכתה ריס באליפות המכללות של ארצות הברית (NCAA) בקפיצה לרוחק.
במסגרת המבחנים האמריקאים למשחקים האולימפיים שנערכו ביוג'ין, אורגון ביולי 2008 קבעה ריס שיא אישי בקפיצה לרוחק בתוצאה של 6.95 מטר.
באולימפיאדת בייג'ינג (2008) סיימה ריס במקום החמישי בתוצאה של 6.76 מטר. בשלב המוקדמות היא קבעה את התוצאה הטובה ביותר במוקדמות 6.87 מטר.
ביוגרפיה > 2009

בתחרות שנערכה בבלם, ברזיל במאי 2009 קבעה ריס שיא אישי של 7.06 מטר, תוצאה שדירגה אותה במקום השלישי בכל הזמנים בארצות הברית אחרי ג'קי ג'וינר קרסי ומריון ג'ונס.
ביוגרפיה > 2009 > אלופת עולם

באליפות העולם באתלטיקה שנערכה בברלין, גרמניה בשנת 2009 זכתה ריס במדליית זהב בקפיצה לרוחק בתוצאת השנה בעולם של 7.10 מטר, לפני טטיאנה לבדייבה מרוסיה (6.97 מטר) וקארין מיי מליס מטורקיה (6.80 מטר).
ביוגרפיה > 2010

באליפות העולם באולם שנערכה בדוחה, קטר בשנת 2010 זכתה ריס במדליית זהב בקפיצה לרוחק בתוצאה של 6.70 מטר, לפני נידה גומז מפורטוגל (6.67 מטר) וקילה קוסטה מברזיל (6.63 מטר).
ביוגרפיה > 2011

באליפות העולם באתלטיקה שנערכה בטגו, קוריאה הדרומית בשנת 2011 זכתה ריס במדליית זהב פעם שנייה ברציפות בקפיצה לרוחק בתוצאה של 6.82 מטר, לפני אולגה קוחרנקו מרוסיה (6.77 מטר) ואינטה רדביצ'ה מלטביה (6.76 מטר).
ביוגרפיה > 2012

באליפות העולם באולם שנערכה באיסטנבול, טורקיה בשנת 2012 זכתה ריס במדליית זהב בקפיצה לרוחק בשיא אישי ובשיא אליפות חדש של 7.23 מטר, לפני בת ארצה ג'ני דלוץ' (6.98 מטר) ושארה פרוקטור מבריטניה (6.89 מטר) והגנה על תוארה.
ביוגרפיה > 2012 > אלופה אולימפית

באולימפיאדת לונדון (2012) זכתה ריס במדליית זהב בקפיצה לרוחק בתוצאה של 7.12 מטר, לפני אלנה סוקולובה מרוסיה (7.07 מטר) וג'ני דלוץ' (6.89 מטר).
ביוגרפיה > 2013

באליפות העולם שנערכה במוסקבה שברוסיה באוגוסט 2013 זכתה ריס במדליית זהב בקפיצה לרוחק, בפעם השלישית ברציפות בתוצאה של 7.01 מטר, בקפיצה השנייה, לפני בלסינג אוקגבארה מניגריה (6.99 מטר) ואיוונה שפאנוביץ' מסרביה (6.82 מטר).
ביוגרפיה > 2016

באליפות העולם באולם שנערכה בפורטלנד אורגון במרץ 2016 זכתה ריס במדליית זהב בקפיצה לרוחק בתוצאה של 7.22 מטר, בפעם השלישית בקריירה שלה, לפני איוונה שפאנוביץ' (7.07 מטר) ולוריין יוגן מבריטניה (6.93 מטר).
במבחנים האמריקאים לאולימפיאדת ריו דה ז'ניירו (2016) שנערכו ביוג'ין, אורגון ביולי אותה שנה היא שיפרה את שיאה האישי בקפיצה לרוחק והעמידה אותו על תוצאה של-7.31 מטר, תוצאת השנה בעולם והתוצאה התשיעית בטיבה בכל הזמנים. במשחקים עצמם, היא זכתה במדליית כסף בתוצאה של 7.15 מטר, אחרי בת ארצה טיאנה ברטולטה (7.17 מטר) ולפני איוונה שפאנוביץ' (7.08 מטר).
ביוגרפיה > 2017

ביוני 2017 קבעה ריס בקפיצה לרוחק את תוצאת השנה - 7.13 מטר. באליפות העולם שנערכה בלונדון באוגוסט אותה שנה היא זכתה במדליית זהב בקפיצה לרוחק, בפעם השרביעית בתוצאה של 7.02 מטר, לפני דריה קלישינה מרוסיה (7.00 מטר) וטיאנה ברטולטה (6.97 מטר).
שיאים אישיים > אצטדיון

קפיצה לרוחק: 7.31 מטר (2016)
שיאים אישיים > אולם

קפיצה לרוחק: 7.23 מטר (2012)
הערות שוליים

↑  Brittney Reese hopes to be leaps and bounds above the rest
לוס אנג'לס טיימס, 20 באפריל 2012
↑  Mesa College coach going for the gold at 2016 Olympics, web.archive.org, ‏2016-08-18
| --- | --- |
בקרת זהויות :  World Athletics: 14319645
תרבות דיגיטלית

תרבות דיגיטלית - שימוש של מחשבים ניידים בחברה.
תרבות דיגיטלית - שתי נשים מדברות על ספר אלקטרוני.
"תרבות דיגיטלית" היא הכינוי לזרם תרבותי המתקיים במרחב הממוחשב. עם התרחבות השימוש ברשת האינטרנט, חלק ניכר מהתרבות הדיגיטלית מתרחש באינטרנט, אך לתרבות הדיגיטלית היה קיום לא מבוטל גם קודם ליצירתו, והיא ממשיכה להתקיים גם מחוץ לרשת. התרבות הדיגיטלית באה לידי ביטוי באתרים המקדישים לה מקום נרחב, באמצעות מאמרים מקוריים, פורומים, וגרפיקה ייחודית.
יוצרי התכנים הדיגיטליים

כמו בכל תרבות המשתרשת אצל חבריה, לתרבות הדיגיטלית שפה, ערכים ותחומי עניין משותפים, אשר מהווים אבני יסוד לתכנים המתפרסמים באתרים העוסקים בה. יוצרי התכנים הדיגיטליים רואים ברשת האינטרנט מנוף לביטוי רעיונותיהם, אשר ייתכן וייתפסו בעולם הקיים כלא שגרתיים. הם עוסקים במגוון נושאים בולטים:
טכנולוגיית המידע על שלל חידושיה המתקדמים.
אמנות – תוך שימוש נרחב ביצירתיות דיגיטלית.
פילוסופיה – מחשבות ודיונים הנוגעים למדע וטכנולוגיה ויחסי הגומלין בינן ובין החיים, כמו: עתידנות, מדע בדיוני, מציאות מדומה.
יוצרי התרבות הדיגיטלית, כמו צרכניה, הם אנשים מציאותיים היוצרים זיקה הכרחית בין הקיים לווירטואלי. הם מתנודדים תמידית בין עולם הרשת לעולם הממשי, במטרה לבנות גשר נגיש לקישור בין שני העולמות, תוך שמירה על ייחודיות והפצה המונית. המשתתפים בתרבות הדיגיטלית משתפים בידיעותיהם אודות פיתוחים חדשניים בעולם הטכנולוגיה ולדעתם עלולים להיות מהפכניים, יוצרים דיונים פתוחים בנוגע למערכת היחסים הבלתי ניתנת להפרדה בין הטכנולוגיה לחיים מחוץ לרשת, בדמות מציאות מדומה, מדע בדיוני ועתידנות. התרבות מהווה במה להצגת אומנות דיגיטלית, אשר משמרות את הפתיחות האופיינית ליוצרי התרבות. שפת הביטוי שלהם עשירה במונחים הלקוחים מעולם המחשבים והם פועלים בתנאי קיום ייחודיים לרשת האינטרנט: התפוצה ההמונית והאנרכיה הכללית ברשת.
מיזמים מייצגים > אחזור מידע

פרויקט השו"ת (שאלות ותשובות) עוסק בהקמת מאגר מידע ממוחשב של ספרות תורנית, ופיתוח מנוע חיפוש המאפשר אחזור מידע מהמאגר על פי מילות חיפוש. הפרויקט החל בשנות השישים של המאה ה-20 במכון ויצמן למדע והיה מהראשונים בעולם לשמירה דיגיטלית של טקסט שלם לצורך חיפוש בו. כיום מובילה אותו אוניברסיטת בר-אילן. בשנות ה-70 של המאה ה-20, חיפוש בפרויקט נעשה על ידי העברת שאלות לצוות של הפרויקט אשר הזינו אותם למחשב ולרוב לקח כמה ימים עד שהתשובה נתקבלה. החל משנת 1979 התאפשרה גישה למאגר השו"ת באמצעות תקשורת מחשבים למחשב המרכזי של אוניברסיטת בר-אילן, שבו אוחסן המאגר. בין המזמינים קווי תקשורת היו צוות חוקרים מהאוניברסיטה העברית שניסו למפתח את ספרות השו"ת ואוניברסיטת הרווארד. עם התפתחות טכנולוגיית המחשוב נשמר תכולת המאגר על CD-ROM ומשנת 1990 החלו למכור את המאגר לציבור הרחב לשימוש עצמי במחשב אישי. בסוף 2006 נפתח אתר אינטרנט המאפשר גישה למאגר דרך האינטרנט תמורת תשלום. בשנת 2007 כלל המאגר התורני של הפרויקט יותר מ-170 מיליון מילים ו-80 אלף שו"ת שונות.
שלום רוזנברג עמד על השינוי שיוצרת התרבות הדיגיטלית במחקר:
מיזמים מייצגים > שירה וספרות

סקוט ניגלר הוא דוגמה לסופר שמפרסם את ספרי המדע הבדיוני והאימה שאותם כתב ומאפשר להוריד אותם ואת ההקלטות שלהם בחינם. ג'סי האצ'ינס הלך קדימה צעד נוסף ואפשר לקוראים להפוך להיות חלק מספרו החדש שיצא באותה שנה.
ישנה האצה של פרסום ספרים דיגיטליים, ספרי האודיו הם הדוגמה לכך. באתר כמו אודיובוקס ניתן להאזין לספרים דיגיטליים בנושאים שונים ומגוונים, ניתן להאזין לפרקים שהועלו לאתר על ידי הסופר עצמו. באתר הפידבוקס ניתן לקרוא ספרים בכל מכשיר אשר תומך בקבצים דיגיטליים, הספרים הם מגוונים הן מלפני 400 שנה והן מהשנים האחרונות, כל ספר ניתן להוריד במספר פורמטים בהתאם למכשיר (אייפון, מחשב, נוקיה וכו').
פרויקט בן יהודה הוא אתר אשר עדיין לא ביסס מעמדו אך מפרסם מאמרים, ספרים ושירה בשפה העברית. הבעיה היא מחסור במתנדבים עקב השפה, שיפתחו את האתר אך נכון לעכשיו הוא מתעדכן באופן קבוע.
המשורר דוד אבידן גילה עניין רב בחידושי הטכנולוגיה ובדרך לשלבם ביצירתו. ספרו "הפסיכיאטור האלקטרוני שלי" (1974) כולל שמונה שיחות של אבידן עם תוכנית המחשב "אלייזה", של ג'וזף וייצנבאום, תוכנית שזכתה לפרסום נרחב כצעד חלוצי בבינה מלאכותית.
אתרי אינטרנט לפרסום סיפורת ושירה, כגון "במה חדשה", הפכו את פרסומן של יצירות אלה, הפצתן וקבלת משוב עליהן לקלים לאין שיעור מאשר בתקופה שדרך ההפצה היחידה הייתה הדפוס.
מיזמים מייצגים > אמנות

אמנות דיגיטלית היא אומנות בה היוצר משתמש בכלים דיגיטליים כגון מחשב או מצלמה דיגיטלית ליצירה. ישנם סוגים רבים של אומנות דיגיטלית אשר החלה להתפתח במאה ה־20 על ידי חלוצים בתחום כגון פול בראון הרול כהן ודייוויד אם, כיום היא אחד מסוגי האמנות הנפוצה בעולם.
דוגמה לאומנות דיגיטלית נפוצה היא הציור הדיגיטלי אשר מתאפיין בכך שאינו מערב עיבוד של נתונים או מודלים. בשיטה זו משתמש האמן בטכניקות שונות של ציור על ידי מחשב אשר מחקה את השימוש באמצעי ציור פיזיים. התכונות ברובן כוללות אפקטים אשר שימוש בהם יביא לתוצאה של ציור בעל מאפיינים מסורתיים. הציור הדיגיטלי נפוץ בעיקר בתעשיית הסרטים הטלוויזיה ומשחקי המחשב.
האמירה שאמן חייב לעבוד עם חומר ולכן עבודה עם תוכנות דיגיטליות אינה נקראת אומנות היא חלוקה בין אנשים שונים. תוכנה כמו הפוטושופ שמצד אחד בעלת כלים המאפשרים לערוך מניפולציה והטעיה על תוכן התמונות ומנגד יכולה לשמש ככלי עבודה להפיכת תמונות לכלי ציור, משמשת לעזר לאמנים רבים, אשר מוצאים בתכנה זו את האפשרות לבטא את יצירתם ואמירתם באופן הוויזואלי הטוב ביותר והם מתייחסים לתכנת הפוטושופ כעוד סוג של טכניקה ליצירה.
המרחב של האמנות הדיגיטלית עדיין בשלבי התהוות והגדרה, יתרון משמעותי של זה הוא החוסר במתווים קודמים מה שמאפשר את החופש להתנסות ולנוע בין השדה הדיגיטלי לבין זה המסורתי של האמנות הפלסטית.
מיזמים מייצגים > תקשורת

תחום במדעי החברה והטבע אשר מתייחס להעברת מסרים בין שני משתתפים או יותר. המונח "משתתפים" אינו מתייחס לבני אדם בלבד, אלא אף לבעלי חיים, מחשבים ומכשירים אלקטרוניים.
התקשורת המוקדמת ביותר הייתה בעזרת שפת גוף והתפתחה לכדי תקשורת מילולית, כתב ודפוס, המצאת הרדיו והטלפון, הקרנת הסרט הראשון, הטלוויזיה האנלוגית ולבסוף רשת האינטרנט. עם התפתחות הטכנולוגיה, הושלם המעבר מתקשורת אינטימית לתקשורת המונים. תקשורת ההמונים פונה ביסודה לקהל רחב, אנונימי ומגוון ולכן הפצתה כרוכה בעלויות גבוהות. הצלחת תקשורת ההמונים עיגנה את ענף התקשורת כעסק כלכלי, אשר שידור התכנים המופצים באמצעים השונים מושפע משיקולים כלכליים של המחזיקים בהם.
תהליך התקשורת עבר אף הוא מהפכה במרוצת השנים. בתחילה היה תהליך התקשורת איטי, חד כיווני ומסורבל. עם כניסת הטכנולוגיה לחיינו, הפך התהליך התקשורתי בין המוען לנמען למעגלי, מהיר ומיידי. השינוי אף בא לידי ביטוי בתפקידו של צרכן התקשורת. בימים קודמים, הצרכן היה פאסיבי וקיבל את המסר ללא אפשרות תגובה או בחירה. כיום, בעידן האינטרנט, הצרכן תפס מקום אקטיבי ובררני, שביכולתו לבחור את התכנים אליהם נחשף.
תרבות האינטרנט, שנוצרה עם תחילת התרחבותו של השימוש באינטרנט, באמצע שנות ה-90, הביאה עימה בשורה לאלה שהיה להם מה לומר, אך לא ניתנה להם במה. בהיותה זמינה למספר מועט של גולשים, שנחשפו לה בהתלהבות, התעוררה בה פעילות עם סממנים ראשונים של תרבות. הפורומים שהוקמו באותם ימים, ונוצרו יש מאין, הקדישו מקום נרחב לדיאלוגים בנושאים טכנולוגיים אך גם לנושאים ברומו של האינטרנט: מה תהיה השפעתו על החברה, איך לשמור בה על מקסימום פרטיות, ומהי בכלל מציאות וירטואלית.
ראו גם

עידן המידע
קונספציה (אתר אינטרנט)
אוריינות מדיה
הערות שוליים

↑  שלום רוזנברג, "זר זכרונות", בספר בדרכי שלום - עיונים בהגות יהודית, מוגשים לשלום רוזנברג, הוצאת בית מורשה בירושלים, 2007.
| --- | --- |
בקרת זהויות :  BNE: XX5483327  LNB: 000347794
קרי באטלר

| --- | --- |

 לידה:  18 ביוני 1971 (בת 53) ברוקלין, ארצות הברית 
 מדינה:  ארצות הברית 
 תקופת הפעילות:  מ-1974
 מקום לימודים:  מכללת איטקה  Fontbonne Hall Academy  Ithaca College School of Humanities and Sciences 
 בן או בת זוג:  Joey Mazzarino 
 מספר צאצאים:  2
 http://www.kerrybutler.net
 פרופיל ב-IMDb
 
קרי באטלר (באנגלית: Kerry Butler; נולדה ב-18 ביוני 1971) היא שחקנית וזמרת אמריקאית. היא נודעה בעיקר בזכות גילומה של ברברה מייטלנד במחזמר "ביטלג'וס", פני פינגלטון במחזמר "היירספריי" וקליאו/קירה במחזמר "זאנאדו", אשר האחרון זיכה אותה במועמדות לפרס טוני.
ביוגרפיה > ראשית חייה והשכלה

באטלר נולדה בברוקלין, ניו יורק ב-18 ביוני 1971, והחלה להשתתף בפרסומות בגיל שלוש. סיימה את לימודיה במכללת אית'קה בשנת 1992, עם BFA בתיאטרון מוזיקלי.
ביוגרפיה > תיאטרון

באטלר השתתפה בסיבוב הופעות של המחזמר אוקלהומה! באירופה בתפקיד אדו אנני ובסדנא של המחזמר Bright Lights, Big City בתפקיד ויקי.
בשנת 1993, באטלר הופיעה לראשונה בברודוויי במחזמר אחים בדם בתפקיד גברת ג'ונס, ושימשה גם כמחליפה של הדמות לינדה. בשנת 1994, גילמה את בל במחזמר היפה והחיה, תחילה בטורונטו ואז בברודוויי. לאחר מכן גילמה את אפונין במחזמר עלובי החיים.
בשנת 2002, באטלר השתתפה בהפקה המקורית של המחזמר היירספריי המבוסס על סרט בעל אותו שם בתפקיד פני פינגלטון. על תפקיד זה הייתה מועמדת לפרסי דרמה דסק ומעגל המבקרים החיצוני בקטגוריה שחקנית משנה יוצאת מהכלל במחזמר.
בשנת 2003, השתתפה באטלר בהפקת ברודוויי המקורית של המחזמר חנות קטנה ומטריפה בתפקיד אודרי. על תפקיד זה הייתה מועמדת לפרס מעגל המבקרים החיצוני בקטגוריה שחקנית יוצאת מהכלל במחזמר.
בשנת 2006, גילמה את דידי טרויט בהפקת פסטיבל התיאטרון של ויליאמסטאון של המחזמר "ההפך מסקס" המבוסס על סרט בעל אותו שם.
החל ממאי 2007 ועד ספטמבר 2008, באטלר גילמה קליאו/ קירה במחזמר זאנאדו המבוסס על סרט בעל אותו שם משנת 1980 בכיכובה של אוליביה ניוטון-ג'ון. על תפקיד זה הייתה מועמדת לפרס טוני בקטגוריה הביצוע הטוב ביותר על ידי שחקנית ראשית במחזמר ולפרס ליגת הדרמה בקטגוריית הביצוע הנכבד.
בקיץ 2009, באטלר גילמה את ברנדה בהופעת הבכורה העולמית של המחזמר תפוס אותי אם תוכל (אנ') בתיאטרון השדרה החמישית בסיאטל, וושינגטון.
בספטמבר 2009, באטלר הצטרפה להפקת המחזמר רוק לנצח בברודוויי. היא גילמה את דמותה של שרי במשך שישה חודשים. באטלר עזבה את ההפקה ב-13 במרץ 2010.
בשנת 2011 שבה לגלם את דמותה של ברנדה בהפקת המחזמר תפוס אותי אם תוכל בתיאטרון ניל סיימון בברודוויי. על תפקיד זה הייתה מועמדת לפרס דרמה דסק לשחקנית משנה יוצאת מהכלל במחזמר.
במרץ 2012, באטלר השתתפה בהפקה המחודשת של המחזה השושבין שם גילמה את מייבל קנטוול. היא עזבה את ההפקה ב-8 ביולי 2012.
ב-18 בפברואר 2013, באטלר השתתפה בקונצרט של המחזמר Ragtime בהיכל אייברי פישר.
מפברואר עד מאי 2016, גילמה את דמותה של מריאן במחזמר Disaster! בברודוויי.
מאוקטובר עד דצמבר 2017, באטלר הופיעה בהפקת טרום ברודוויי של המחזמר ילדות רעות. ההפקה התקיימה בתיאטרון נשיונל בוושינגטון די.סי.. באטלר שיחקה את התפקידים של גברת נורברי, גברת הרון וגברת ג'ורג'. במרץ 2018, באטלר שבה לגלם תפקידים אלו כאשר הפקת המחזמר עברה לברודוויי. היא עזבה את ההפקה ב-9 בספטמבר 2018. על תפקיד זה הייתה מועמדת לפרס מעגל המבקרים החיצוני לשחקנית משנה יוצאת מהכלל במחזמר.
בשנת 2018, באטלר גילמה את ברברה מייטלנד בהפקת הבכורה העולמית של המחזמר ביטלג'וס בתיאטרון נשיונל בוושינגטון די. סי.. היא שבה לגלם את התפקיד בהפקת המחזמר המקורית בברודוויי ובהפקה המחודשת של המחזמר.
ביוגרפיה > טלוויזיה

בין השנים 2006–2007, באטלר גילמה את דמותה של קלאודיה רסטון באופרת הסבון One Life to Live של רשת ABC.
בשנת 2008 גילמה את ריס בסדרה Lipstick Jungle ברשת NBC.
בשנת 2009, הופיעה בסדרה רוק 30 בתפקיד ליילה. בשנת 2010 גילמה את מרי ג'ו קלארקסון בפרק של הסדרה שוטרים בדם של רשת CBS. בשנת 2011 באטלר הופיעה בסדרה Rescue Me בתפקיד מרשה.
בשנת 2013 גילמה את לזלי בפרק של צווארון לבן. באותה שנה הופיעה בפרק של חוק וסדר: מדור מיוחד, שם גילמה את דמותה של אריאל רנדולף.
בשנת 2014, הופיעה בסדרה The Mysteries of Laura בתפקיד אמא של זואי, ובאותה שנה הופיעה בסדרה אלמנטרי בתפקיד אסטריד.
בשנת 2015, דיבבה את דמותה של ננסי האיטריה בסדרה Wallykazam!. באותה שנה גילמה את אן מרי קימבול-קיני בסדרה מינדי.
באטלר מופיעה במיני סדרת הטלוויזיה של נטפליקס בנות גילמור: שנה בחייהן, שיצאה בנובמבר 2016, בתפקיד קלאודיה.
בשנת 2023 גילמה באטלר את טופנס בפרק של "גברת מייזל המופלאה".
ביוגרפיה > זמרת סולו

ב-13 במאי 2008, הופץ אלבום הסולו הראשון של באטלר בשם "Faith, Trust & Pixie Dust" על ידי PS Classics (אנ'), בהפקתו של מייקל קוזרין. שירי האלבום כולל גרסאות כיסוי לשירים מוכרים, בין היתר שירי דיסני.
ביוגרפיה > במאית

באטלר תקיים את הופעת הבכורה שלה כבמאית באוקטובר 2023. היא תביים את ההפקה של Rise Above Performing Arts למחזמר נערי העיתונים (אנ') בסרסוטה, פלורידה.
ביוגרפיה > חיים אישיים

באטלר צמחונית ופעילה בנושאי איכות הסביבה וזכויות אדם.
באטלר נשואה לכותב ולמפעיל הבובות ג'ואי מזארינו. לזוג יש שתי בנות.
הפקות ברודוויי בהן השתתפה

| שנה | שם | תפקיד | הערה |
| --- | --- | --- | --- |
| 1993 | Blood Brothers | גברת ג'ונס |  |
| 1994 | היפה והחיה | בל |  |
| 1998 | עלובי החיים | אפונין |  |
| 2002-2003 | היירספריי | פני פינגלטון |  |
| 2003 | חנות קטנה ומטריפה | אודרי |  |
| 2007-2008 | זאנאדו | קליאו/ קירה |  |
| 2009-2010 | רוק לנצח | שרי |  |
| 2011 | תפוס אותי אם תוכל | ברנדה סטרונג |  |
| 2012 | השושבין | מייבל קנטוול |  |
| 2016 | Disaster! | מריאן |  |
| 2018 | ילדות רעות | גברת הרון/ גברת נורברי/ גברת ג'ורג' |  |
| 2019-2020 2022-2023 | ביטלג'וס | ברברה מייטלנד |  |
פילמוגרפיה > קולנוע

| שנה | שם | תפקיד | הערה |
| --- | --- | --- | --- |
| 2000 | Borough of Kings | אנה קאלהאן |  |
| 2001 | Campfire Stories | ביאטריס |  |
| 2018 | החינוך הרע של קמרון פוסט | רות פוסט |  |
| 2018 | מייפלת'ורפ | הולי סולומון |  |
| 2022 | Honor Society | ג'נט רוז |  |
פילמוגרפיה > טלוויזיה

| שנה | שם | תפקיד | הערות | הערות שוליים |
| --- | --- | --- | --- | --- |
| 1995 | Princess Gwenevere and the Jewel Riders | הנסיכה גוונבר | 13 פרקים |  |
| 2002 | רחוב סומסום | גברת קאמפ | פרק אחד |  |
| 2006-2007 | One Life to Live | קלאודיה רסטון | 5 פרקים |  |
| 2008 | Lipstick Jungle | ריס | 2 פרקים |  |
| 2009 | רוק 30 | ליילה | פרק אחד |  |
| 2009 | קופידון | דבי | פרק אחד |  |
| 2010 | כחולים בדם | מרי ג'ו קלארקסון | פרק אחד |  |
| 2011 | Rescue Me | מרשה | פרק אחד |  |
| 2013 | צווארון לבן | לזלי | פרק אחד |  |
| 2013 | חוק וסדר: מדור מיוחד | אריאל רנדולף | פרק אחד |  |
| 2014 | The Mysteries of Laura | אמא של זואי | פרק אחד |  |
| 2014 | אלמנטרי | אסטריד | פרק אחד |  |
| 2015 | Wallykazam! | ננסי האיטרייה | פרק אחד |  |
| 2015 | מינדי | אן מרי קימבול-קיני | פרק אחד |  |
| 2016 | בנות גילמור: שנה בחייהן | קלאודיה | 2 פרקים |  |
| 2023 | גברת מייזל המופלאה | טופנס | פרק אחד |  |
פילמוגרפיה > משחקי וידאו

| שנה | שם | תפקיד | הערות |
| --- | --- | --- | --- |
| 2006 | Rockstar Games Presents Table Tennis | היילי |  |
| 2018 | Red Dead Redemption 2 | אוכלוסיית הולכי רגל מקומית |  |
דיסקוגרפיה > אלבום סולו

| Faith, Trust & Pixie Dust> מס' | Faith, Trust & Pixie Dust> שם | Faith, Trust & Pixie Dust> משך | Faith, Trust & Pixie Dust>  | Faith, Trust & Pixie Dust>  | Faith, Trust & Pixie Dust>  | Faith, Trust & Pixie Dust>  | Faith, Trust & Pixie Dust>  | Faith, Trust & Pixie Dust>  | Faith, Trust & Pixie Dust>  |
| --- | --- | --- | --- | --- | --- | --- | --- | --- | --- |
| 1. | This Only Happens in the Movies  | 3:26 |  |  |  |  |  |  |  |
| 2. | When You Wish Upon a Star  | 2:16 |  |  |  |  |  |  |  |
| 3. | I'll Try  | 4:25 |  |  |  |  |  |  |  |
| 4. | Call Me a Princess  | 3:45 |  |  |  |  |  |  |  |
| 5. | Colors of the Wind  | 4:08 |  |  |  |  |  |  |  |
| 6. | It's a Small World/ God Help the Outcasts  | 4:26 |  |  |  |  |  |  |  |
| 7. | Baby Mine  | 3:43 |  |  |  |  |  |  |  |
| 8. | Minnie's Yoo Hoo  | 1:53 |  |  |  |  |  |  |  |
| 9. | Second Star to the Right  | 2:58 |  |  |  |  |  |  |  |
| 10. | The Bare Necessities  | 4:03 |  |  |  |  |  |  |  |
| 11. | When She Loved Me  | 3:28 |  |  |  |  |  |  |  |
| 12. | Disneyland  | 4:43 |  |  |  |  |  |  |  |
דיסקוגרפיה > פרסים ומועמדויות

| שנה | פרס | קטגוריה | פרויקט מועמד | תוצאה | הערות שוליים |
| --- | --- | --- | --- | --- | --- |
| 2003 | פרס דרמה דסק | שחקנית משנה יוצאת מהכלל במחזמר | היירספריי | מועמדות |  |
| 2003 | פרס מעגל המבקרים החיצוני | שחקנית משנה יוצאת מהכלל במחזמר | היירספריי | מועמדות |  |
| 2004 | פרס מעגל המבקרים החיצוני | שחקנית יוצאת מהכלל במחזמר | חנות קטנה ומטריפה | מועמדות |  |
| 2008 | פרס טוני | הביצוע הטוב ביותר על ידי שחקנית ראשית במחזמר | זאנאדו | מועמדות |  |
| 2011 | פרס דרמה דסק | שחקנית משנה יוצאת מהכלל במחזמר | תפוס אותי אם תוכל | מועמדות |  |
| 2018 | פרס מעגל המבקרים החיצוני | שחקנית משנה יוצאת מהכלל במחזמר | ילדות רעות | מועמדות |  |